Publication: Magyar Közlöny
Issue: MK-2001-28 (Year: 2001, Number: 28)
Era: 1990-2004
Section: [3. számú melléklet a 26/1997. (VII. 10.) MKM rendelethez]
Paragraph Index: 79

8. évfolyam Szókincs: 1600 aktív és 800 passzív lexikai egység. Beszédértési készség Értse meg a tanár hosszabb, összetettebb magyarázatát, könnyen észreveszi a témaváltást, ha az nem túl hirtelen történik. Értse meg a beszédből a lényeges információkat. Szűrje ki a rádióban és a televízióban az őt érdeklő műsorokból a számára fontos információkat, amelyek saját érdeklődési körének megfelelnek. Tudja követni mások társalgását, és tudjon bekapcsolódni. Értse meg a folyamatos, kevésbé személyes témáról szóló beszédet, és tudjon magyarázatot kérni, ha nem ért valamit. Beszédkészség Törekedjen helyes intonációra, a nyelvhelyességi szabályok betartására, tegye beszédét színesebbé a megismert szófordulatok segítségével. Vegyen részt előzetes felkészülés nélkül hozzá közelálló témában folytatott beszélgetésben. Legyen képes önállóan, megfelelő előkészítés után beszámolót, ismertetőt, kiselőadást tartani. Igyekezzen magyarázat, definíció segítségével megoldani kommunikációs nehézségeit. Tudja álláspontját kifejteni, ellenvéleményét és egyet nem értését udvariasan kifejezni, indokolni. Tudjon külföldi partnerrel is általános és aktuális témakörökben beszélgetést folytatni. Tudjon a külföldi utazás során előforduló gyakori nyelvi helyzetekben bátran megnyilvánulni. Tudjon néhány verset vagy rövid prózai szöveget kifejezően előadni. Olvasásértési készség Értsen meg sok új információt tartalmazó, nyelvileg összetettebb szöveget. Tudjon következtetni az ismeretlen elemekre a szövegösszefüggésből. Értsen meg az életkorának megfelelő általános tájékozottságot feltételező idegen nyelvű újságcikket, ismeretterjesztő szöveget, reklámot, használati utasítást, történetet egy és kétnyelvű szótár segítségével. Legyen képes ilyen szövegekkel kapcsolatos kérdések megválaszolására, táblázatok kitöltésére. Alakítson ki önálló olvasási stratégiákat és olvasson változatos műfajban és témakörben idegen nyelven is, valamint ébredjen fel erre való igénye. Írásbeli készség Legyen képes általános témákban, különböző műfajokban 150—200 szavas irányított fogalmazást írni, melynek logikai menete világos. Legyen képes mondandóját változatos kifejezésekkel, mondatszerkezetekkel, megfelelő központozással, tagolással és helyesírással a témának megfelelő stílusban megfogalmazni. Legyen képes egyszerű hivatalos levél írására néhány fontos témában (pl. információkérés, reklamáció, kérvény stb.). Tudjon önéletrajzot írni. Legyen képes saját véleményét egyszerűen megfogalmazni, és álláspontját indokolni. 2001/28/II. szám Általános minimum követelmények a 8. évfolyam végére A nyelvhasználat szintje (megegyezik az Európai Tanács által kiadott ajánlás B1 szintjével). Tartalom Nyelvhelyesség Folyamatosság Interakció Koherencia Elégséges nyelvismerettel és elegendő szókincssel rendelkezik ahhoz, hogy kifejezze magát olyan témákban mint a család, hobbi, érdeklődési kör, munka, utazás és mindennapi események, de megszólalásaiban még lehet bizonytalan. Meglehetős pontossággal, rutinosan alkalmazza a gyakran használt kifejezéseket és mondatszerkezeteket kiszámítható helyzetekben. Egyszerű folyamatos szöveget tud alkotni ismert vagy érdeklődési körébe tartozó témákban. Még tarthat rövidebb szüneteket, hogy megtalálja a megfelelő szavakat, kifejezéseket, nyelvi fordulatokat, és kijavítsa magát. Képes kezdeményezni, fenntartani és befejezni egyszerű beszélgetést olyan témákban, amelyek számára ismerősek vagy érdeklődési körébe beletartoznak. Képes elismételni olyan információkat, melyek segítik a kölcsönös megértést. Össze tudja kapcsolni gondolatait, leírja a különböző eseményeket, vázlatosan meg tudja indokolni álláspontját, terveit. Általános fejlesztési követelmények a 8. évfolyam végére Beszédkészség Kezdeményezzen a tanuló idegen nyelven beszélgetést, vagy kapcsolódjon be abba. Összefüggő mondatokkal mondja el tapasztalatait, élményeit. Beszéljen álmairól, céljairól, reményeiről, és számoljon be eseményekről. Magyarázza vagy indokolja véleményét, érzelmeit, szándékait. Legyen képes idegen nyelven és idegen nyelvi környezetben is, mindennapi és váratlan helyzetekben megfelelően reagálni. Beszédértési készség Értse meg a lényeges pontokat, számára szükséges információkat különféle helyzetekben az elhangzott beszédből és média által közvetített műsorokból. Olvasásértési készség Értsen meg általános, tanulmányaihoz szükséges és érdeklődésének megfelelő összefüggő szöveget, hivatalos és személyes közleményt. Legyen képes egyszerűbb eredeti, illetve autentikus, szövegek befogadására (mese, vers, irodalmi szövegrészlet, novella, újságcikk, hirdetés stb.). Nyelvi képességeinek fejlődésével legyen igénye a rendszeres olvasásra idegen nyelven is. Írásbeli készség Legyen képes egyszerű, összefüggő szöveget írni hétköznapi és személyes életét érintő témákban. A formai sajátosságok figyelembevételével írjon egyszerű levelet. 2001/28/II. szám NÉGY, ÖT ÉS HAT ÉVFOLYAMOS KÉT TANÍTÁSI NYELV Ű KÖZÉPISKOLA (9—12/13. évfolyamok) I. CÉLNYELVTANÍTÁS A KÉT TANÍTÁSI NYELV Ű KÖZÉPISKOLÁKBAN

Source: https://magyarkozlony.hu/hivatalos-lapok/34145cd25f9aa7ec2c8d6c5ee639013ee7e5234a/dokumentumok/c584b63fa3f2af6403fc7b320a4aba8f77c332a0/letoltes